Jeg håber vi kan få det nye fiber baserede net snart, men det kræver nok de graver hele vejen op, hvilket sikkert ikke sker foreløbig. TDC går sikkert efter de områder, hvor der allerede er lagt fiber kabler i jorden.

Vi har i årevis aldrig haft problemer med Yousee/TDC Kabel TV baseret internet, men efter de opgraderede os fra 300/60 (DOCSIS 3.0) til 1000/100 (DOCSIS 3.1) og vi fik nyt modem, så er der ugentlige udfald. Det er mildest talt mega træls. For de kommer altid når man ikke har tid til at ringe til deres support og sidde på hold i en halv time. En restart af modemet (eller bare power off/on) løser også problemet midlertidigt, og så kan man køre et par dage uden fejl før det sker igen. Vi har haft en tekniker ude at måle som ikke fandt nogen fejl, men skiftede modemet for en sikkerheds skyld. Det har dog ikke hjulpet. Når det kører, fungerer det fint, men pludseligt smider den forbindelsen, selv om det ser ud i modemets status som om man stadig er online.